RC Kočevje Ribnica d.o.o., Trata XIV 6A, 1330 Kočevje, kot vodilni partner Lokalne akcijske skupine Po poteh dediščine od Turjaka do Kolpe, Trata XIV 6A, 1330 Kočevje (v nadaljevanju LAS), ki zastopa LAS v upravnih in finančnih zadevah na podlagi:

* Uredbe (EU) št. 1303/2013 Evropskega parlamenta in Sveta, z dne 17. decembra 2013;
* Uredbe o izvajanju lokalnega razvoja, ki ga vodi skupnost, v programskem obdobju 2014–2020 (Uradni list RS, št. 42/15, 28/16, 73/16, 72/17, 23/18, 68/18 in 68/19) (v nadaljevanju Uredba CLLD);
* Uredbe Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24.12.2013) (v nadaljevanju: Uredba 1407/2013/EU),
* Operativnega programa za izvajanje evropske kohezijske politike v obdobju 2014-2020, št. CCI 2014SI16MAOP001 z dne 16.12.2014 (v nadaljevanju OP EKP 2014–2020),
* Pravilnika o določitvi seznama dodatnih drugih urbanih območjih za potrebe opredelitve območij lokalnih akcijskih skupin (Uradni list RS, št. 12/16 in 35/16);
* Programa izvajanja finančnih spodbud ministrstva za gospodarski razvoj in tehnologijo 2015-2020 (št. 3030-14/2015/8, z dne 22.4.2015);
* Zakona o spodbujanju skladnega regionalnega razvoja (Uradni list RS, št. 20/11, 57/12 in 46/16);
* Zakona o javnem naročanju ZJN-3 (Uradni list RS, št. 91/15 in 14/18);
* Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/15, 36/16, 58/16, 69/16-popr., 15/17, 69/17 in 67/18);
* Navodil organa upravljanja o upravičenih stroških za sredstva evropske kohezijske politike v Republiki Sloveniji v programskem obdobju 2014–2020, november 2019;
* Navodil organa upravljanja na področju komuniciranja vsebin kohezijske politike v programskem obdobju 2014-2020, marec 2018;
* Strategije lokalnega razvoja za Lokalno akcijsko skupino Po poteh dediščine od Turjaka do Kolpe, v obdobju 2014–2020 s spremembami (v nadaljevanju SLR);
* Odločbe Ministrstva za kmetijstvo, gozdarstvo in prehrano opr. št. 33151-31/2015/28 z dne 14. oktobra 2016 o potrditvi LAS in SLR;
* Pravilnika o postopku izvedbe javnih pozivov pri LAS Po poteh dediščine od Turjaka do Kolpe, z dne 19. decembra 2018;

objavlja

**6. J A V N I P O Z I V**

**za izbor operacij za uresničevanje ciljev Strategije lokalnega razvoja LAS Po poteh dediščine od Turjaka do Kolpe na problemskem območju, ki se bodo financirale iz sredstev Evropskega sklada za regionalni razvoj**

1. **OSNOVNI PODATKI O JAVNEM POZIVU:**

|  |  |
| --- | --- |
| **Namen javnega poziva:** | Namen javnega poziva je izbor operaciji (projektov), katerih rezultati prispevajo k uresničevanju Strategije lokalnega razvoja LAS Po poteh dediščine od Turjaka do Kolpe na problemskem območju urbanih naselij **Kočevje, Kočevska Reka, Dolga vas, Šalka vas, Fara, Hrib – Loški Potok in Osilnica** ter sofinanciranje njihovih stroškov.  Javni poziv se izvaja kot podpora za izvajanje lokalnega razvoja, ki ga vodi skupnost, in znotraj tega v okviru podukrepa »*Podpora za izvajanje operaciji v okviru strategije lokalnega razvoja, ki ga vodi skupnost*«. Sredstva za sofinanciranje je LAS dodelilo Ministrstvo za gospodarski razvoj in tehnologijov okviru **Evropskega sklada za regionalni razvoj.** |
| **Razpoložljiva sredstva za sofinanciranje:** | Okvirna višina razpoložljivih sredstva za sofinanciranje znaša **97.120,00 evrov iz Evropskega sklad za regionalni razvoj** (v nadaljevanju ESRR).  Sredstva so razdeljena po tematskih področjih na naslednji način:   * Ustvarjanje delovnih mest:   **UKREP: Razvijanje partnerstev in storitev za krepitev lokalne samooskrbe in izboljšanje pogojev za bivanje in delo, višina razpoložljivih sredstva za sofinanciranje znaša 97.120,00 EUR.**  Delež sofinanciranja upravičenih stroškov za operacije sofinancirane iz **ESRR** znaša **80 %.**  Operacije bodo izbrane na podlagi javnega poziva LAS, ki bo objavljen na spletni strani LAS: <http://las-ppd.si/>  Za sklad ESRR se sofinancira največ 80% upravičenih stroškov operacije. Nepovratna sredstva so v deležu 80% namenska sredstva Evropskega sklada za regionalni razvoj, v deležu 20% pa namenska sredstva Proračuna Republike Slovenije.  Sredstva za sofinanciranje operacije so zagotovljena v proračunu Republike Slovenije na proračunskih postavkah 160359 PN9.5-CLLD izvajanje-V-EU in 160360 PN9.5-CLLD izvajanje-V-Slovenska udeležba. |
| **Objava in rok za vložitev predlogov operacij za sofinanciranje:** | Javni poziv je objavljen **4. 2. 2020.**  Predloge operacij z vlogo na javni poziv je potrebno poslati **priporočeno po pošti (šteje se dan oddaje na pošti)** na naslov: LAS Po poteh dediščine od Turjaka do Kolpe, Vodilni partner: RC Kočevje Ribnica d.o.o., Trata XIV 6A, 1330 Kočevje, do  **15. 5. 2020** ali **osebno dostaviti** med ponedeljkom in petkom med 9. in 11. uro ter med 12. in 15. urov prostore vodilnega partnerja na naslov RC Kočevje Ribnica d.o.o., Trata XIV 6A, 1330 Kočevje in **najkasneje do 15. 5. 2020, do 12. ure.** |
| **Obdobje upravičenosti stroškov** | Upravičeni stroški za izvedbo operacij sofinanciranih iz **ESRR** so stroški, ki so nastali po oddaji vloge v odobritev na Ministrstvo za gospodarski razvoj in tehnologijo, **do najkasneje 30. 6. 2023,** vendar ne pred datumom začetka operacije. Upravičenec mora izvesti operacijo najkasneje v treh letih od podpisa pogodbe o sofinanciranju z MGRT, kar je hkrati tudi zadnji rok za upravičenost stroškov in izdatkov operacije. |
| **Informacije o javnem** **pozivu:** | Po elektronski pošti: **info@las-ppd.si**  Po telefonu: **01/620 84 70, vsak delovnik od ponedeljka do petka med 9. in 11. uro ter med 12. in 15. uro.**  Zadnja vprašanja bodo možna do **12. 5. 2020.** |

1. **PREDMET SOFINANCIRANJA**

Predmet sofinanciranja so operacije (projekti), ki zasledujejo cilje ESRR ter prispevajo k ciljem in ukrepom Strategije lokalnega razvoja na območju LAS Po poteh dediščine od Turjaka do Kolpe. Predmet sofinanciranja, v okviru tega javnega poziva, so operacije, ki zasledujejo naslednji ukrep in kazalnike:

|  |  |  |  |  |
| --- | --- | --- | --- | --- |
| **Tematsko področje** | **Cilji** | **Ukrepi** | **Kazalniki** | **Razpoložljiva sredstva za sofinanciranje /Razpisana sredstva (v EUR)** |
| **USTVARJANJE DELOVNIH MEST** | Povečanje obsega pridelave, predelave in trženja lokalnih kmetijskih, gozdarskih in živilskih proizvodov s spodbujanjem kratkih dobavnih oskrbnih verig. | Razvijanje partnerstev in storitev za krepitev lokalne samooskrbe in izboljšanje pogojev za bivanje in delo | Št. delovnih mest  Št. storitev za lokalno samooskrbo  Št. partnerstev za lokalno samooskrbo | 97.120,00 |

Vsaka operacijo se lahko predlaga za sofinanciranje samo v okviru **enega izbranega** ukrepa, lahko pa vpliva na doseganje več ciljev ali naslavlja več tematskih področij. V kolikor bo operacija izbrana za sofinanciranje, bo sofinancirana samo iz sklada, ki sofinancira operacije za dosego izbranega ukrepa (to je iz ESRR).

Tematska področja, cilji in ukrepi, ki jih zasledujemo s sredstvi Evropskega sklada za regionalni razvoj (ESRR):

|  |  |  |  |
| --- | --- | --- | --- |
| **Tematsko področje** | **Cilji** | **Ukrepi** | **Sklad, ki sofinancira operacije**  **(EKSRP ali ESRR)** |
| **USTVARJANJE DELOVNIH MEST** | Spodbujanje podjetništva in inovativnosti ter spodbujanje sodelovanja med javnim, gospodarskim in nevladnim sektorjem za ustvarjanje zaposlitvenih priložnosti. | Razvijanje partnerstev in storitev za spodbujanje podjetništva in inovativnosti | ESRR |
| Povečanje obsega pridelave, predelave in trženja lokalnih kmetijskih, gozdarskih in živilskih proizvodov s spodbujanjem kratkih dobavnih oskrbnih verig. | Razvijanje partnerstev in storitev za krepitev lokalne samooskrbe in izboljšanje pogojev za bivanje in delo | ESRR |
| **VARSTVO OKOLJA IN OHRANJANJE NARAVE** | Ohranjanje okolja za trajnostni razvoj podeželja | Izvajanje (pilotnih) aktivnosti, ki prispevajo k ohranjanju stanja okolja | ESRR |
| **VEČJA VKLJUČENOST MLADIH, ŽENSK IN DRUGIH RANLJIVIH SKUPIN** | Vseživljenjsko učenje in pridobitev funkcionalnih znanj za osebni razvoj prebivalstva ter razvoj človeških virov | Povečanje in izboljšanje kakovosti ponudbe na področju vseživljenjskega učenja | ESRR |
| Medgeneracijsko povezovanje in sodelovanje ter krepitev zdravega in aktivnega življenjskega sloga | Povečanje in izboljšanje kakovosti ponudbe na področju medgeneracijskega sodelovanja ter zdravega in aktivnega življenjskega sloga | ESRR |

Za vse operacije veljajo določena splošna pravila (pogoji) za sofinanciranje (točka 3. tega javnega poziva) in določena posebna pravila (pogoji) sklada ESRR, ki sofinancira izbrano operacijo (točka 4. tega javnega poziva), ki jih morajo operacije izpolnjevati za sofinanciranje.

Kazalniki, ki se bodo spremljali:

|  |
| --- |
| **Kazalnik učinka** |
| Število ohranjenih delovnih mest. |
| Število novih proizvodov/produktov/storitev. |
| Število novih programov/dogodkov/izobraževanj/mrež/partnerstev. |
| Število udeležencev ranljivih skupin vključenih v izvajanje operacije/programe. |
| Število vključenih udeležencev v izvajanje operacije/programe (razen ranljivih skupin). |
| Število izvedenih programov/delavnic/prireditev/dogodkov/usposabljanj/izobraževanj. |
| Število izvedenih delavnic/mrež/dogodkov na tematiko varovanja okolja in energetske učinkovitosti. |
| Število objektov/poti/produktov, ki so predmet aktivnosti namenjenih varstvu okolja in ohranjanje narave ter kulturne dediščine. |
| Površina namenjena varovanju narave in okolja. |
| Površina reaktiviranih ali saniranih območij |

|  |
| --- |
| **Kazalnik rezultata** |
| **OBVEZNI KAZALNIKI, ki morajo biti skladni z Operativnim programom** |
| 1. Število deležnikov na lokalni ravni, ki so vključeni v izvajane operacije (projektov CLLD) |
| 1. Število prebivalcev, na katere vpliva izvajanje operacije |
| 1. Število podprtih partnerstev |
| **IZBIRNI KAZALNIKI na nivoju operacije, ki morajo biti skladni s SLR** |
| 1. Št. novo ustvarjenih delovnih mest |
| 1. Št. storitev za lokalno samooskrbo |
| 1. Št. partnerstev za lokalno samooskrbo |

1. **SPLOŠNA PRAVILA (POGOJI) ZA SOFINANCIRANJE OPERACIJ**

Javni poziv se izvaja kot podpora za izvajanje lokalnega razvoja v okviru podukrepa »Podpora za izvajanje operacij v okviru strategije lokalnega razvoja, ki ga vodi skupnost«.

Podpora iz naslova ESRR je namenjena operacijam, ki so osredotočena na peto prednostno naložbo v okviru devete prednostne osi (9.5) Operativnega programa Evropske kohezijske politike 2014–2020, »Socialna vključenost in zmanjšanje tveganja revščine«, tematskega cilja »Spodbujanje socialnega vključevanja ter boj proti revščini in kakršni koli diskriminaciji«, prednostne naložbe »Vlaganja v okviru strategije lokalnega razvoja, ki ga vodi skupnost«, specifičnega cilja »Boljša gospodarska in socialna vključenost skupnosti na območju LAS«.

Za izvedbo tega javnega poziva se uporablja **Uredba o izvajanju lokalnega razvoja, ki ga vodi skupnost, v programskem obdobju 2014-2020** **(Uradni list RS, št. 42/15, 28/16, 73/16, 72/17, 23/18, 68/18** **in 68/19) - v nadaljevanju Uredba CLLD.**

Podlaga in okvir za izvedbo tega javnega poziva je čistopis veljavne Strategije lokalnega razvoja LAS Po poteh dediščine od Turjaka do Kolpe, ki je bila potrjena z določbo št. 33151-31/2015/53 z dne 4. 10. 2018 in je dostopna na: <http://las-ppd.si/strategija-las-ppd/>.

Operacije bodo izbrane na podlagi javnega poziva LAS, ki bo objavljen na spletni strani LAS: <http://las-ppd.si/>

* 1. Upravičenci – pogoji, ki jih morajo izpolnjevati upravičenci za prijavo na javni poziv

Upravičenci do podpore so LAS ter fizične (samo samostojni podjetniki, s.p.) in pravne osebe.

Kadar je upravičenec pravna oseba javnega in zasebnega prava, nevladne organizacije, institucije regionalnega razvoja je LAS zastopnik za vlaganje vlog in zahtevkov za izplačilo, za dopolnitev vlog in zahtevkov za izplačilo. Kadar je upravičenec do podpore LAS in operacija vključuje naložbo, mora LAS v vlogi določiti pravno osebo javnega prava, ki postane lastnik naložbe.

Upravičenci lahko predlagajo za sofinanciranje operacije, ki jih bodo izvedli sami ali s partnerji. Partner je lahko drug upravičenec, ki v operaciji aktivno sodelujejo in pokriva stroške operacije (je plačnik stroškov).

Upravičenec (to je prijavitelj in partner kadar se operacije izvajajo s partnerjem ) mora izpolnjevati sledeče pogoje:

* ima na dan oddaje vloge sedež, registrirano izpostavo, podružnico, organizacijsko enoto oziroma poslovno enoto na problemskem območju LAS (če gre za pravno osebo zasebnega prava) oziroma deluje na problemskem območju LAS (če gre za pravno osebo javnega prava ali za pravno osebo zasebnega prava v javnem interesu). **Problemsko območje LAS je območje občin:** **Kočevje, Kostel, Loški Potok in Osilnica;**
* ima zagotovljena sredstva za lastno sofinanciranje operacije,
* upravičenec mora imeti poravnane vse obveznosti do države (oz. ima lahko upravičenec na dan oddaje vloge do 50 eurov neporavnanih zapadlih davčnih obveznosti do države),
* upravičenec mora v operaciji aktivno sodelovati in pokrivati stroške operacije (je plačnik stroškov) - **najnižji znesek javne podpore (to je sofinanciranja) na upravičenca mora biti najmanj 2.000 EUR. Skupno mora biti najnižji znesek javne podpore (sofinanciranja) za posamezno operacijo najmanj 10.000 EUR**;
* v okviru projekta mora upravičenec ustvariti 1 novo delovno mesto. Eno novo delovno mesto mora nastati na ravni operacije. V primeru partnerskih operacij je potrebno navesti pri kateri pravni ali fizični osebi bo novo delovno mesto ustvarjeno. Operacija, ki ustvari novo delovno mesto, mora to delovno mesto ohraniti še najmanj pet let po zadnjem izplačilu oz. v kolikor je upravičenec, ki ustvari novo delovno mesto, [[1]](#footnote-1)MSP mora ta delovno mesto ohraniti še najmanj tri leta po zadnjem izplačilu;
* če je upravičenec pravna oseba ali samostojni podjetnik, ne sme biti v postopku prenehanja, stečajnem postopku, postopku prisilne poravnave, postopku prepovedi delovanja, postopku likvidacije ali izbrisa iz sodnega registra;
* če je upravičenec podjetje, se podpore ne dodeli podjetjem v težavah, kot jih določa 2. člen Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1).
  1. Oblika in obseg sofinanciranja

Podpora operaciji se dodeli na podlagi zahtevka za izplačilo v obliki **nepovratne finančne podpore** za kritje **upravičenih stroškov**, upoštevajoč posebna pravila ESRR.

Kot je določeno v 28. členu Uredbe CLLD se stroški priznajo v obliki stroškov dela, materiala, naložb in storitev zunanjih izvajalcev v skladu z 69. členom Uredbe 1303/2013/EU. Do podpore je upravičen tudi nakup zemljišč v skladu s točko (b) tretjega odstavka 69. člena 1303/2013/EU.

Upravičeni stroški so;

-        stroški plač in povračil v zvezi z delom (stroški plač in stroški za službena potovanja),   
-        stroški informiranja in komuniciranja,   
-        stroški storitev zunanjih izvajalcev,   
-        stroški nakupa zemljišča z objektom ali z delom objekta,   
-        stroški nakupa zemljišč,   
-        stroški gradnje in   
-        stroški opreme in drugih opredmetenih osnovnih sredstev.

Podrobneje o upravičenih stroških v **Navodilih organa upravljanja o upravičenih stroških za sredstva evropske kohezijske politike v programskem obdobju 2014-2020 (november 2019)**, ki so del spremljajoče dokumentacije tega javnega poziva.

V skladu z 2. odstavkom 28. člena Uredbe CLLD so upravičeni samo stroški, ki so nastali v skladu s posebnimi pogoji zadevnega sklada iz te uredbe, to je ESRR.

Pri upravičenosti stroškov se upoštevajo določbe 65. člena Uredbe 1303/2013/EU.

Stroški nakupa zemljišč lahko predstavljajo **največ deset odstotkov** upravičenih stroškov za zadevno operacijo.

Stroški storitev zunanjih izvajalcev – splošni stroški za storitve arhitektov, inženirjev in svetovalcev, za pridobitev gradbene, projektne oziroma tehnične dokumentacije, za svetovanje v zvezi z okoljsko in ekonomsko trajnostjo, vključno s stroški za študije izvedljivosti, za geodetska in agronomska dela, za arheološka izkopavanja in arheološki nadzor ter za nadzor nad izvedbo gradbenih in obrtniških del so upravičeni, če so neposredno povezani s pripravo in izvedbo naložbe. Stroški za študije izvedljivosti ostanejo upravičen strošek tudi takrat, ko glede na njihove rezultate niso nastali nobeni stroški v okviru izvedbe naložbe. Navedeni stroški lahko predstavljajo **največ 10 % upravičenih stroškov** za zadevno operacijo. Datum začetka upravičenosti navedenih stroškov storitev zunanjih izvajalcev – splošni stroški je **1. januar 2014**.

Stroški za namen koordinacije in vodenja operacije lahko zajemajo **največ deset odstotkov** upravičenih stroškov za zadevno operacijo.

Stroški promocije na programskem območju, ki se neposredno navezujejo na izvajanje operacije, lahko zajemajo **največ deset odstotkov** upravičenih stroškov za zadevno operacijo.

Razliko do 100 %upravičenih stroškov ter neupravičene stroške krije upravičenec kot nosilec operacije inprojektni partnerji iz lastnih sredstev.

Podprta operacija se mora uporabljati izključno za namen in dejavnost, za katero je bila javna podpora izplačana v skladu z 71. členom Uredbe 1303/2013/EU.

Pred vložitvijo posameznega zahtevka za izplačilo nepovratne finančne podpore mora biti operacija, na katero se zahtevek za izplačilo nanaša, oziroma posamezna aktivnost **zaključen**a. Vsi računi, ki jih upravičenec uveljavlja v zahtevku za izplačilo, morajo biti plačani in pridobljena morajo biti vsa potrebna dovoljenja in soglasja.

Upravičenci, ki vodijo računovodstvo v skladu z nacionalnimi predpisi in so vključeni v izvajanje operacij, morajo za upravičene in dejansko nastale stroške voditi ločeno računovodstvo ali ustrezno računovodsko kodo za vse transakcije v zvezi z operacijo. V kolikor upravičenci niso zavezani k vodenju tovrstnih knjigovodskih evidenc, morajo voditi seznam računov vezanih na operacijo (npr. poslovne knjige / knjiga prejetih ali izdanih računov / excelova tabela računov). Izpise računovodskih evidenc vodijo upravičenci.

Upravičeni stroški posamezne operacije se ne smejo financirati iz drugih javnih sredstev. Javna podpora na podlagi tega javnega poziva se ne dodeli in izplača za tiste upravičene stroške, za katere je upravičenec že prejel sredstva državnega proračuna Republike Slovenije, sredstva Evropske unije ali druga javna sredstva **(prepoved dvojnega financiranja).** Če je upravičenec občina, ki je partnerica LAS, se lastna finančna sredstva sofinanciranja z vidika Evropske unije ne štejejo za že prejeta javna sredstva Republike Slovenije.

Do podpore **niso upravičeni naslednji stroški**:

* stroški materiala, opreme in storitev, namenjenih za zasebno rabo,
* splošni upravni stroški,
* obresti za dolgove,
* davek na dodano vrednost,
* stroški priprave vloge in zahtevka za izplačilo,
* stroški arheoloških izkopavanj in arheološkega nadzora,
* rabljena oprema in mehanizacija,
* štipendije in nagrade,
* naročnine na časopise in drugo periodiko,
* stroški izobraževanj in usposabljanj, ki niso neposredno povezani z aktivnostmi operacije,
* stroški izdelave dokumentacije, študij, analiz, ocen, strategij in drugih podobnih raziskav, kadar niso neposredno povezane z določeno operacijo in
* **prispevek v naravi.**

Neupravičen strošek je tudi strošek, ki je nastal na podlagi računov, ki jih je upravičenec izstavil samemu sebi ali mu jih je izstavil partner v projektu. Zunanji izvajalci niso partnerji v projektu.

Upravičeni so samo stroški, ki so nastali po oddaji vloge v odobritev na Ministrstvo za gospodarski razvoj in tehnologijo ter izpolnjujejo splošne pogoje za upravičene stroške in pogoje po 71. členu Uredbe CLLD. Podrobnejša pravila za upravičenost stroškov so določena s predpisom, ki ureja izvajanje kohezijske politike v Republiki Sloveniji, to so Navodila organa upravljanja o upravičenih stroških za sredstva evropske kohezijske politike v programskem obdobju 2014-2020 (november 2019), ki so del spremljajoče dokumentacije tega javnega poziva.

Najnižji znesek javne podpore za posamezno operacijo je **10.000 EUR**, najvišji pa **97.120,00 EUR.** Najnižji znesek javne podpore na upravičenca je najmanj 2.000 EUR.

Kadar **vrednost posamezne operacije znaša več kot 20.000 eurov**, se lahko izvaja **v treh fazah**, s tem, da posamezni zahtevek za izplačilo ne sme biti nižji od 5.000 eurov.

* 1. De minimis shema

Pri določitvi stopnje podpore operacijam se upošteva pravila državnih pomoči. Pri operacijah, kjer končni prejemnik sredstev ni občina ali druga javna institucija in izpolnjujejo pogoje za državne pomoči, se pomoč dodeli na podlagi pravila de minimis.

Javna podpora iz sklada ESRR se dodeljuje kot pomoč po pravilu de minimis v skladu z Uredbo 1407/2013/EU, priglašeno s Programom izvajanja finančnih spodbud ministrstva za gospodarski razvoj in tehnologijo 2015–2020, objavljenim na spletni strani MGRT (št. sheme: M001-2399245-2015).

**Ministrstvo za gospodarski razvoj in tehnologijo upravičenca pisno obvesti, da je pomoč dodeljena po pravilu de minimis in o znesku odobrene pomoči de minimis. Pomoč de minimis se šteje za dodeljeno z dnem podpisa pogodbe o pravici do sredstev, ki jo sklene Ministrstvo za gospodarski razvoj in tehnologijo z upravičencem.**

Skupni znesek pomoči končnemu prejemniku sredstev, dodeljen enotnemu podjetju na podlagi pravila de minimis ne sme presegati 200.000 eurov oziroma 100.000 eurov v cestno tovornem prometu in 15.000 eurov v sektorju primarne kmetijske proizvodnje, opredeljene v prilogi I Pogodbe o Evropski uniji (URL: <https://www.ecb.europa.eu/ecb/legal/pdf/ce32120061229sl00010331.pdf>), str. 183), **v obdobju zadnjih treh proračunskih let**, ne glede na obliko ali namen pomoči.

**Enotno podjetje** pomeni vsa podjetja, ki so med seboj najmanj v enem od naslednjih razmerij:

- imajo večino glasovalnih pravic delničarjev ali družbenikov drugega podjetja,

- imajo pravico imenovati ali odpoklicati večino članov upravnega, poslovodnega ali nadzornega organa drugega podjetja,

- imajo pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu,

- podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja samo nadzoruje večino glasovalnih pravic delničarjev ali družbenikov navedenega podjetja,

- podjetje, ki je v katerem koli razmerju iz predhodnih alinej prek enega ali več drugih podjetij, prav tako velja za enotno podjetje.

Upravičenec mora zato k vlogi predložiti pisno:

- izjavo o že prejetih pomočeh po pravilu de minimis, vključno z navedbo, pri katerih dajalcih in v kakšnem znesku je prejemnik pomoči v zadnjem triletnem obdobju kandidiral za pomoč po pravilu de minimis,

- izjavo o drugih že prejetih (ali zaprošenih) pomočeh za iste upravičene stroške ter

- zagotovilo, da z dodeljenim zneskom pomoči po pravilu de minimis ne bo presežena zgornja meja pomoči po pravilu de minimis, in dovoljene intenzivnosti pomoči,

- izjavo prejemnika, v pisni obliki, ali gre za primer pripojenega podjetja ali delitve podjetja,

- izjavo prejemnika s seznamom vseh, z njim povezanih podjetij.

* 1. Pogoji glede predloga operacije

Operacija predstavlja niz aktivnosti, ki so z uporabo razpoložljivih finančnih sredstev v določenem časovnem obdobju usmerjene v dosego jasno opredeljenih ciljev. Pri vsaki pripravi operacij mora biti:

* jasno opredeljeno komu je namenjena in kdo so njeni končni uporabniki,
* opisan sistem upravljanja in način financiranja.

Iz opisa predloga operacije v vlogi na javni poziv mora biti razvidna zaprta finančna konstrukcija za celotno operacijo, kar pomeni, da mora prikazovati razdelitev posameznih stroškov po posameznih partnerjih in vrstah stroškov.

Vsa potrebna dovoljenja oziroma soglasja, kot jih za izvedbo operacij določajo področni predpisi, morajo biti izdana najpozneje do zaključka izbirnega postopka na ravni odločanja v LAS. Če je za operacijo predpisano gradbeno dovoljenje v skladu z zakonom, ki ureja graditev, mora biti pravnomočno gradbeno dovoljenje priloženo ob oddaji vloge.

* 1. Časovni okvir izvedbe operacije

Operacija se ne sme začeti izvajati pred obdobjem upravičenosti v skladu s pogoji ESRR.

V skladu z drugim odstavkom 28. člena so upravičeni samo stroški, ki so nastali po oddaji vloge v odobritev na Ministrstvo za gospodarski razvoj in tehnologijo **do najkasneje 30. 6. 2023,** vendar ne pred datumom začetka operacije. Upravičenec mora izvesti operacijo najkasneje v treh letih od podpisa pogodbe o sofinanciranju z MGRT, kar je hkrati tudi zadnji rok za upravičenost stroškov in izdatkov operacije.

LAS je zastopnik za vlaganje vlog v končno odobritev na Ministrstvo za gospodarski razvoj in tehnologijo. LAS vlogo vloži v elektronski obliki v spletni aplikaciji Ministrstva za gospodarski razvoj in tehnologijo. **Datum oddaje vloge v spletni aplikaciji se šteje za datum oddaje vloge.**

Upravičenec mora **izvesti operacijo najpozneje v treh letih** od podpisa pogodbe o sofinanciranju z

Ministrstvom za gospodarski razvoj in tehnologijo. Obdobje trajanja operacije mora vključevati čas za izvedbo glavnih aktivnosti ter čas za administrativni zaključek operacije. **Zahtevek z vsemi dokazili mora prispeti na naslov LAS Po poteh dediščine od Turjaka do Kolpe, Trata XIV 6A, 1330 Kočevje, najkasneje 30 dni pred rokom za vložitev posameznega zahtevka za izplačilo za operacije, ki je določen v pogodbi o sofinanciranju z Ministrstvom za gospodarski razvoj in tehnologijo.**

**Operacija ne sme biti fizično dokončana ali v celoti izvedena pred sklenitvijo pogodbe o sofinanciranju med MGRT in upravičencem.**

* 1. Druge obveznosti upravičenca do podpore

Upravičenec, ki prejme podporo na podlagi tega javnega poziva, mora vso **dokumentacijo**, ki je bila podlaga za izplačilo podpore, **hraniti še najmanj pet let** od dneva zadnjega izplačila podpore, če ni v skladu s shemo državnih pomoči opredeljeno drugače. Upravičenec, ki krši to obveznost, mora v proračun Republike Slovenije vrniti deset odstotkov izplačanih sredstev skupaj z zakonitimi zamudnimi obrestmi.

Upravičenec mora omogočiti dostop do dokumentacije o operaciji **ter kontrolo na kraju samem** kontrolnim organom, organu upravljanja, revizijskemu organu in drugim organom, ki opravljajo nadzor nad porabo finančnih sredstev ESRR. Upravičenec, ki iz neutemeljenega razloga ne omogoči takšne kontrole in jo nepreklicno odkloni, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

Upravičenci, ki prejmejo podporo morajo pri izvajanju operacije (informiranju in obveščanju javnosti ter označevanju informacijskega in komunikacijskega gradiva) upoštevati **Navodila organa upravljanja na področju komuniciranja vsebin evropske kohezijske politike v programskem obdobju 2014–2020** **(marec 2018)**, ki so del spremljajoče dokumentacije tega javnega poziva.

Če upravičenec krši določbo 65. člena Uredbe CLLD na način, da označenosti ne zagotavlja v obdobju trajanja obveznosti označevanja, se izrečejo sankcije v naslednjih deležih:

-        po prvi ugotovljeni kršitvi se upravičencu izreče opozorilo,

-        po drugi in vsaki nadaljnji ugotovljeni kršitvi se upravičencu iz zadevne operacije iz naslova podukrepa »Podpora za izvajanje operacij v okviru strategije lokalnega razvoja, ki ga vodi skupnost« do odprave pomanjkljivosti zaustavijo izplačila.

Upravičenci morajo pri koriščenju sredstev upoštevati Navodila organa upravljanja o upravičenih stroških za sredstva evropske kohezijske politike v Republiki Sloveniji v programskem obdobju 2014–2020, ki so del spremljajoče dokumentacije tega javnega poziva.

Upravičenec mora omogočiti spremljanje doseganja ciljev in kazalnikov operacije tudi pet let po zaključku operacije.

1. **POSEBNA PRAVILA ZA OPERACIJE SOFINANCIRANE IZ ESRR**
   1. Upravičenci

Upravičenci do podpore so LAS ter fizične in pravne osebe.

V skladu z 27. členom Uredbe CLLD, **fizične osebe**, razen samostojnih podjetnikov posameznikov, **niso upravičenci.**

Upravičenci lahko predlagajo za sofinanciranje operacije, ki jih bodo izvedli sami ali s partnerji. Partnerstvo sestavljata najmanj dva partnerja. Ukrepi, ki se lahko izvajajo v obliki partnerstva so:

- Razvijanje partnerstev in storitev za spodbujanje podjetništva in inovativnosti;

- Razvijanje partnerstev in storitev za krepitev lokalne samooskrbe in izboljšanje pogojev za bivanje in delo;

- Izvajanje (pilotnih) aktivnosti, ki prispevajo k ohranjanju stanja okolja;

- Povečanje in izboljšanje kakovosti ponudbe na področju vseživljenjskega učenja;

- Povečanje in izboljšanje kakovosti ponudbe na področju medgeneracijskega sodelovanja ter zdravega in aktivnega življenjskega sloga.

Okvirno razmerje med operacijami, ki se izvajajo v obliki partnerstev in operacijami, ki jih upravičenci prijavijo in izvajajo samostojno, **je 70:30.**

* 1. Oblika in obseg sofinanciranja

V skladu z drugim odstavkom 28. člena Uredbe CLLD so upravičeni samo stroški, ki so nastali po oddaji vloge v odobritev na MGRT, vendar ne pred datumom začetka operacije.

LAS je zastopnik za vlaganje vlog v končno odobritev na Ministrstvo za gospodarski razvoj in tehnologijo. LAS vlogo vloži v elektronski obliki v spletni aplikaciji Ministrstva za gospodarski razvoj in tehnologijo. **Datum oddaje vloge v spletni aplikaciji se šteje za datum oddaje vloge.**

Operacija ne sme biti fizično dokončana ali v celoti izvedena pred sklenitvijo pogodbe o sofinanciranju med MGRT in upravičencem.

Upravičeni so samo stroški, ki so nastali po oddaji vloge v odobritev na Ministrstvo za gospodarski razvoj in tehnologijo, ki izpolnjujejo splošne pogoje za upravičene stroške (točka 3.2. tega javnega poziva) in pogoje po 71. členu Uredbe CLLD.

Okvirna skupna višina nepovratnih sredstev, namenjena za sofinanciranje operacij iz sklada ESRR **znaša do 97.120,00 EUR.**

Najnižji znesek javne podpore za posamezno operacijo je **10.000 EUR, najvišji pa 97.120,00 EUR.** Najnižji znesek **javne podpore na upravičenca je najmanj 2.000 EUR.**

Najnižji znesek posameznega zahtevka ne sme biti manjši od 5.000 EUR. Stopnja javne podpore za sofinanciranje operacij iz sklada ESRR je **80 % upravičenih stroškov operacije**.

Kadar **vrednost posamezne operacije znaša več kot 20.000 EUR**, se lahko izvaja **v treh fazah**, s tem, da posamezni zahtevek za izplačilo ne sme biti nižji od 5.000 eurov.

* 1. Upravičena območja za izvajanje operacij

Operacija se lahko izvede le na območju urbanih naselij, ki so na problemskem območju LAS, to so naselja **Kočevje, Kočevska Reka, Dolga vas, Šalka vas, Fara, Hrib – Loški Potok, Osilnica, razen aktivnosti promocije**, ki se neposredno navezujejo na izvajanje operacije, se lahko izvajajo na celotnem območju Slovenije, vendar izven mestnih naselij mestnih občin določenih v Prilogi 1 Uredbe CLLD.

Aktivnosti promocije, ki se neposredno navezujejo na izvajanje operacije, se lahko izvajajo tudi na območju ostalih urbanih naselij LAS, ki niso urbana naselja na problemskem območju LAS, saj te uvrščamo pod ostalo programsko območje Slovenije. V kolikor se bodo aktivnosti promocije, ki se neposredno navezujejo na izvajanje operacije, izvajale na območju ostalih urbanih naselij LAS, ki niso urbana naselja na problemskem območju LAS, se vam bodo te aktivnosti promocije upoštevale pri specifičnem merilu Teritorialna pokritost.

Urbana naselja, ki ne ležijo na problemskem območju LAS in v katerih se lahko izvajajo aktivnosti promocije so: **Ribnica, Sodražica, Velike Lašče, Videm (Dobrepolje).**

* 1. Pogoji glede predloga operacije

Operacija mora biti skladna s cilji ESRR in prispevati k uresničevanju ciljev, določenih v SLR in imeti mora merljive cilje z jasnimi učinki in rezultati.

* 1. Sprememba odobrene operacije

Operacija mora biti izvedena v skladu s prijavljeno in s strani Ministrstva za gospodarski razvoj in tehnologijo odobreno vsebino ter področno zakonodajo. Ne glede na to, lahko upravičenec v obdobju izvajanja operacije in pred nastankom sprememb največ dvakrat zaprosi za spremembo operacije, če gre za spremenjene okoliščine, višjo silo in izjemne okoliščine, kot jih določa predpis, ki ureja izvajanje kohezijske politike v Republiki Sloveniji.

Če upravičenec operacije ne izvede v skladu z odobreno operacijo (ali odobreno spremembo), se mu podpora ne izplača.

* 1. Zahtevki za izplačilo

Osnova za izplačilo sredstev za sofinanciranje upravičenih stroškov operacije so zahtevki za izplačila, ki se na MGRT izstavljajo do:

- 30. 9. 2021, za sofinanciranje v letu 2021,

- 30. 9. 2022, za sofinanciranje v letu 2022,

- 30. 6. 2023, za sofinanciranje v letu 2023.

Za vlaganje zahtevkov za izplačilo in dopolnitev zahtevkov za izplačilo je na podlagi Uredbe CLLD zadolžen LAS.

Za operacijo lahko upravičenci izstavijo največ 3 zahtevke. Zadnji zahtevek morajo najkasneje predložiti do 30. 6. 2023.

**Izpolnitev obveznosti LAS je vezana na proračunske zmogljivosti v posameznem proračunskem letu. V primeru nerazpoložljivosti sredstev, ki so na voljo LAS Po poteh dediščine od Turjaka do Kolpe v proračunskem letu 2021, se izplačila za izstavljene zahtevke izvršijo v naslednjem letu. Enako velja v primeru nerazpoložljivosti sredstev v proračunskem letu 2022.**

1. **SANKCIJE ZARADI NEIZPOLNJENVANJA OBVEZNOSTI**

Neizpolnjevanje in kršitev obveznosti sofinanciranih iz naslova ESRR se sankcionira v skladu s 143. členom Uredbe 1303/2013/EU.

V primeru odkritja nepravilnosti pri izvajanju operacije ministrstvo:

* začasno ustavi izplačila sredstev in/ali
* zahteva vračilo neupravičeno izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS, in/ali
* izreče finančne popravke oziroma zniža višino sredstev glede na resnost kršitve.

Če se po izplačilu sredstev ugotovi, da so bila sredstva izplačana neupravičeno, ministrstvo:

* za znesek neupravičeno izplačanih sredstev zmanjša izplačilo sredstev na podlagi naslednjega zahtevka (ali več zahtevkov) za izplačilo nepovratnih sredstev, če se nepravilnost ugotovi med izvajanjem pogodbe oziroma še pred končnim izplačilom sredstev, ali
* zahteva vračilo sredstev na podlagi zahtevka za vračilo, upravičenec pa mora vrniti sredstva v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila sredstev na TRR upravičenca do dneva nakazila sredstev v dobro proračuna RS. Predmet vračila po tej alinei so tudi neupravičeno izplačana sredstva, ki niso bila v celoti poračunana po prvi alinei tega člena.

Če upravičenec ne odstopi od izvedbe operacije v roku 30 dni od podpisa pogodbe o sofinanciranju izbrane operacije, ali zamudi rok za vložitev zahtevka za izplačilo, ki je določen v pogodbi o sofinanciranju, ni upravičen do sredstev iz naslova zadevnega podukrepa (to je podukrepa »*Podpora za izvajanje operaciji v okviru strategije lokalnega razvoja, ki ga vodi skupnost*« v okviru podore za lokalni razvoj, ki ga vodi skupnost) in se ga izključi iz zadevnega podukrepa za koledarsko leto neizpolnitve obveznosti in naslednje koledarsko leto.

Upravičenec, ki uvede bistvene spremembe, določene v 71. členu Uredbe 1303/2013/EU, in odtuji predmet podpore ali predmet podpore uporablja v nasprotju z namenom, za katerega je prejel javno podporo, mora vsa izplačana sredstva vrniti v proračun Republike Slovenije skupaj z zakonitimi zamudnimi obrestmi. Poleg tega se upravičenca izključi iz prejemanja podpore v okviru istega podukrepa za koledarsko leto ugotovitve kršitve in naslednje koledarsko leto.

Če se ugotovi, da je upravičenec **namerno vložil napačno vlogo** za odobritev (sofinanciranje) operacije ali zahtevek za izplačilo (navajanje lažnih podatkov, izjav), mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi. Upravičenec se izključi iz zadevnega podukrepa za koledarsko leto neizpolnitve obveznosti in naslednje koledarsko leto.

Če upravičenec **ne doseže ciljev operacije**, kot je to opredelil v vlogi za odobritev (sofinanciranje) operacije, se mu obseg podpore v sorazmernem deležu zniža, kar pomeni, da se mu zniža delež podpore v enakem odstotku, kot ni bil dosežen zastavljeni cilj.

V kolikor se ugotovi, da je v postopku potrjevanja operacij ali izvrševanja operacij prišlo do resnih napak, nepravilnosti ali kršitve obveznosti, ali pa upravičenec ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu na nepošten način, na podlagi ponarejene listine ali kaznivega dejanja, bo upravičenec dolžan vrniti neupravičeno prejeta sredstva skupaj z zakonitimi zamudnimi obrestmi od dneva nakazila sredstev na njegov transakcijski račun do dneva vračila sredstev v državni proračun Republike Slovenije. Če je takšno ravnanje namerno, se bo obravnavalo kot goljufija.

1. **MERILA ZA OCENJEVANJE VLOG**

Merila za izbor operacij temeljijo na naslednjih načelih:

* prispevek k doseganju ciljev SLR,
* prispevek k doseganju horizontalnih ciljev,
* okoljska trajnost,
* socialna vzdržnost,
* vključenost partnerjev in
* vpliv na območje LAS.

Pogoj za ocenjevanje vlog je pravočasno prispela administrativno popolna vloga, to je vloga, izpolnjena v vseh delih obrazcev in s predloženimi vsemi obveznimi prilogami v skladu z zahtevami javnega poziva oziroma je bila ustrezno dopolnjena po pozivu za dopolnitev vloge. Ocenjujejo se le pravočasno prispele in administrativno popolne vloge.

Merila za izbiro operacij so:

* pogoji za upravičenost in
* specifična merila.

Vloge, ki gredo v postopek obravnave, se najprej presoja z vidika pogojev za upravičenost (**1. faza ocenjevanja vlog**).

**Pogoji za upravičenost**

|  |  |  |
| --- | --- | --- |
| **POGOJI ZA UPRAVIČENOST** | **DA (drži)** | **NE**  **(ne drži)** |
| Operacija se izvaja na upravičenem območju LAS (razen aktivnosti promocije) |  |  |
| Prijavitelj in partnerji izpolnjujejo pogoje za prijavo na javni poziv |  |  |
| Operacija je izdelana v skladu s Strategijo lokalnega razvoja |  |  |
| Operacija se še ni pričela izvajati |  |  |
| Operacija ima zaprto finančno konstrukcijo in zagotovljene lastne finančne vire za izvedbo operacije v celoti |  |  |
| Upravičeni stroški operacije se ne financirajo iz drugih javnih sredstev (prepoved dvojnega financiranja) |  |  |
| Operacija je v skladu z veljavno zakonodajo in zanjo so izdana vsa relevantna soglasja ali dovoljenja (kjer je to potrebno) |  |  |

Operacija, pri kateri je vsaj en izmed pogojev za upravičenost ocenjen z »NE«, je izločena iz nadaljnje obravnave.

Vloge, ki niso izločene na podlagi pogojev za upravičenost se presojajo z vidika specifičnih meril (**2. faza ocenjevanja vlog**).

**Specifična merila**

|  |  |  |  |
| --- | --- | --- | --- |
| **SPECIFIČNA MERILA** |  | **Možno število točk** | **Doseženo število točk** |
| Izvedljivost operacije | Cilji, aktivnosti, pričakovani učinki in rezultati so jasno določeni in si logično sledijo ter vodijo k doseganju konkretnih rezultatov | **10** |  |
| Cilji, aktivnosti, pričakovani učinki in rezultati so določeni, ne zagotavljajo logičnega sosledja, vodijo pa k doseganju konkretnih rezultatov | 5 |  |
| Cilji, aktivnosti, pričakovani učinki in rezultati si ne sledijo, vendar so še vedno izvedljiv | 3 |  |
| Zasledovanje horizontalnih ciljev EU:  1. Blaženje podnebnih sprememb in prilagajanje nanje  2. Okolje  3. Inovacije  4. Enakost med spoloma in nediskriminacija | Operacija zasleduje oz. prispeva k uresničevanju vsaj treh od štirih horizontalnih ciljev EU | **10** |  |
| Operacija zasleduje oz. prispeva k uresničevanju vsaj dveh od štirih horizontalnih ciljev EU | 5 |  |
| Operacija zasleduje oz. prispeva k uresničevanju vsaj enega od štirih horizontalnih ciljev EU | 3 |  |
| Prispevek k doseganju ciljev in kazalnikov SLR | Operacija neposredno vpliva na doseganje dveh ali več posebnih ciljev SLR in vsaj dveh kazalnikov SLR. | **10** |  |
| Operacija neposredno vpliva na doseganje enega posebnega cilja in vsaj enega kazalnika SLR | 5 |  |
| Operacija neposredno vpliva na doseganje vsaj enega posebnega cilja SLR. | 3 |  |
| Inovativnost | Operacija je inovativna in ustvarja novo dodano vrednost v okolju (uporaba novih metod, pristopov in programov, uvajanje novih storitev in proizvodov, uvajanje novih znanj,..) | **5** |  |
| Operacija je delno inovativna (vsebina operacije ni nova, se pa izvaja na drugačen način ali vključuje nove ciljne skupine) | 3 |  |
| Operacija ne izkazuje inovativnosti | 0 |  |
| Trajnost operacije | Rezultati operacije zagotavljajo nadaljnje izvajanje vsebin ali omogočajo izvajanje novih operacij (zagotovljeno upravljanje skupnih kapacitet, zagotovljeno trženje novih produktov in storitev,…) | **5** |  |
| Rezultati operacije omogočajo nadaljnje izvajanje vsebin (oblikovane metode in orodja, promocijski material, …) | 3 |  |
| Operacija ne izkazuje trajnosti | 0 |  |
| Ustvarjanje delovnih mest | Operacija jasno zagotavlja vsaj eno novo delovno mesto (kakršnakoli oblika, ki zagotavlja plačevanje prispevkov pokojninskega in invalidskega zavarovanja za polni delovni čas ter zagotavlja delovno mesto). Da operacija dobi 10 točk pri merilu Ustvarjanje delovnih mest mora v obrazec Vloga za izbor operacij vpisati vsaj eno novo delovno mesto med Kazalnike operacije. Operacija, ki ustvari novo delovno mesto, mora to delovno mesto ohraniti še najmanj pet let po zadnjem izplačilu. | **10** |  |
| Operacija ponuja možnost ustvarjanja delovnega mesta ali samozaposlitve (odprtje s.p.-ja ob redni zaposlitvi, doregistracija obstoječe dejavnosti) | 5 |  |
| Operacija ne predvideva novega delovnega mesta | 0 |  |
| Teritorialna pokritost | Operacija se izvaja na območju petih ali več občin | **10** |  |
| Operacija se izvaja na območju treh ali več občin | **5** |  |
| Operacija se izvaja na območju dveh občin | 3 |  |
| Operacija se izvaja samo na območju ene občine | 0 |  |
| Vpliv na okolje in ohranjanje narave | Načrtovane aktivnosti izboljšujejo stanje okolja (pozitivno vplivajo na varovanje in ohranjanje narave) ali uvajajo nove aktivnosti za prilagajanje podnebnim spremembam (konkretni ukrepi v naravi oz. v prostoru) | **5** |  |
| Načrtovane aktivnosti prispevajo k izboljšanju stanja okolja ali narave s povečanjem ozaveščanja in ne vplivajo negativno na okolje | 3 |  |
| Iz načrtovanih aktivnosti ni razviden vpliv na okolje | 0 |  |
| Vključevanje ranljivih skupin | Aktivnosti vključujejo oz. so rezultati operacije namenjeni vsaj dvema ranljivima skupinam (mladi, starejši, brezposelni, ženske, Romi, invalidi in druge ranljive skupine) | **5** |  |
| Aktivnosti vključujejo oz. so rezultati operacije namenjeni eni ranljivi skupini (mladi, starejši, brezposelni, ženske, Romi, invalidi in druge ranljive skupine) | 3 |  |
| Aktivnosti ne vključujejo ranljivih skupin, rezultati operacije za ranljive skupine niso relevantni | 0 |  |
| Partnerstvo | Pri operaciji sodelujejo najmanj 3 partnerji (prijavitelj + 2 ali več partnerjev) | **10** |  |
| Pri operaciji sodelujeta 2 partnerja (prijavitelj + 1 partner) | 5 |  |
| Operacija ne predvideva partnerstva | 0 |  |
| Raznolikost partnerjev vključenih v izvajanje operacij | V pripravo in izvedbo operacije so vključeni partnerji iz vseh treh sektorjev (javni, ekonomski in nevladni sektor) | **5** |  |
| V pripravo in izvedbo sta vključena dva sektorja | **3** |  |
| V pripravo in izvedbo je vključen en sektor | **0** |  |
| Izkušnje prijavitelja | Prijavitelj je izvedel 3 ali več operacij financiranih iz EU sredstev | **5** |  |
| Prijavitelj je izvedel vsaj 1 EU ali lokalno operacijo | 3 |  |
| Prijavitelj nima izkušenj z vodenjem operacij | 0 |  |
| Razvoj novih programov, produktov, storitev | V okviru operacije bosta nastala vsaj dva nova programa, produkta ali storitvi | **10** |  |
| V okviru operacije bo nastal vsaj en nov program, produkt ali storitev | 5 |  |
| Operacija ne predvideva novih programov, produktov ali storitev | 0 |  |
| **SKUPAJ** |  | **100** |  |

Doseganje vsakega specifičnega cilja se točkuje. Maksimalno število točk pri specifičnih merilih je 100 točk. Spodnja meja, ki jo mora operacija doseči, da se lahko sofinancira je 60 točk.

Za operacije je pomembno, da so cilji, izvedbene aktivnosti, kazalci uspešnosti ter finančna in terminska izvedljivost operacije, jasno določeni. Zelo pomembno je, da je opis in obseg stroškov skladen z vsebino operacije. Prav tako je pomemben učinek operacije na izvajanje celotne lokalne razvojne strategije, aktivna vključenost lokalnega prebivalstva in institucij, inovativen pristop ali vsebina operacije ter trajnostna naravnanost projektnih aktivnosti in rezultatov.

1. **ROKI IN NAČIN PRIJAVE**

Vlogo na javni poziv je potrebno poslati **priporočeno po pošti (šteje se dan oddaje na pošti)** na naslov LAS Po poteh dediščine od Turjaka do Kolpe, Vodilni partner: RC Kočevje Ribnica d.o.o., Trata XIV 6a, 1330 Kočevje, **do 15. 5. 2020** ali **osebno dostaviti** med ponedeljkom in petkom med 9. in 11. uro ter med 12. in 15. uro v prostore vodilnega partnerja na naslov RC Kočevje Ribnica d.o.o., Trata XIV 6a, 1330 Kočevje in najkasneje **do 15. 5. 2020, do 12. ure.**

Vloga se vlaga pisno in v elektronski obliki na obrazcu, ki je del razpisne dokumentacije. Elektronska različica vloge (oddana na CD-rom ali USB ključu) mora biti enaka vlogi v papirnati obliki. V primeru razlik se bo upoštevala pisna (tiskana) oblika vloge.

Sestavni deli vloge morajo biti speti ali vloženi v mapo po vrstnem redu. Na ovojnici vloge mora biti razvidno:

* naslov vlagatelja/prijavitelja,
* datum oddaje vloge, ki ga označi pošta (če se pošilja po pošti) ali tajništvo vodilnega partnerja (če se dostavi osebno),
* oznaka, ki se glasi: »**Ne odpiraj – vloga na 6. javni poziv LAS«.** Na ovojnici je lahko namesto tega oprema kuverte, ki je del razpisne dokumentacije.

Vloga mora biti napisana v slovenskem jeziku, finančni izračuni pa morajo biti v evrih (EUR).

Vloga mora biti v skladu z zahtevami tega javnega poziva izpolnjena, podpisana in žigosana, kjer je to zahtevano.

**Šteje se, da je vloga pravočasna, če je po pošti oddana priporočeno do 15. 5. 2020.**

**Šteje se, da je vloga pravočasna, če je bila oddana osebno na zgoraj navedenem naslovu do** **15. 5. 2020, do 12. ure.**

1. **OBRAVNAVA IN POSTOPEK ODOBRITVE OPERACIJ**

Operacije bodo izbrane na podlagi javnega poziva LAS, ki bo objavljen na spletni strani LAS: <http://las-ppd.si/>

Postopek izbora operacije bo potekal na sledeč način:

* Odpiranje prejetih vlog za operacije bo v roku osmih delovnih dneh od zaključka javnega poziva na sedežu vodilnega partnerja LAS. Vloge se bo odpiralo in ocenjevalo po vrstnem redu prispetja. Odpiranje vlog ni javno. Odpira se samo v roku oddane in pravilno označene ovojnice. Nepravočasno prispele ali nepravilno označene ovojnice evidentira ter jih s spremnim dopisom neodprte vrne prijavitelju.
* Vloge odpira **Ocenjevalna komisija.** Najprej se preveri administrativno ustreznost in popolnost vlog. Vloga je administrativno popolna, kadar so izpolnjeni vsi administrativni pogoji.
* Ocenjevalna komisija preko vodilnega partnerja v roku petih delovnih dneh od pregleda administrativne ustreznosti vloge, prijavitelja nepopolne vloge pisno pozove, da jo dopolni. Rok dopolnitve je 15 dni od dneva prejema obvestila za dopolnitev. V pozivu se navede tudi obvestilo, da bo prijava zavržena oziroma izločena iz nadaljnjega postopka, če ne bo dopolnjena v roku.
* Pozivi za dopolnitev vlog se pošiljajo po priporočeni pošti na naslov prijavitelja. Prijavitelji dopolnitve pošljejo po redni pošti priporočeno na naslov LAS Po poteh dediščine od Turjaka do Kolpe, Vodilni partner: RC Kočevje Ribnica d.o.o., Trata XIV 6A, 1330 Kočevje, s pripisom**»Dopolnitev vloge LAS ESRR – problemsko območje«. Vsebinske dopolnitve vlog niso dovoljene.** Vloga se formalno dopolnjuje samo enkrat. Po prejemu dopolnitev, se dopolnjena vloga ponovno pregleda, da se ugotovi ali je vloga administrativno popolna.
* Ocenjevalna komisija v roku petih delovnih dneh od poteka zadnjega roka za dopolnitev vlog, pregleda prejete dopolnitve in o tem pripravi poročilo oz. seznam. V poročilu navede seznam vlog, ki nadaljujejo v postopek ocenjevanja (po vrstnem redu prispetja) in seznam vlog, ki niso bile administrativno ustrezne ali ustrezno dopolnjene. Nepopolne vloge se s sklepom vodilnega partnerja zavržejo.
* V postopek ocenjevanja in razvrščanja predlogov operacij nadaljujejo samo administrativno ustrezne vloge in sicer po vrstnem redu prispetja. Vloge, ki gredo v postopek obravnave, se najprej presoja z vidika pogojev za upravičenost. Operacija, pri kateri je vsaj en pogoj za upravičenost ocenjen z »NE«, je izločena iz nadaljnje obravnave. Vloge, ki niso izločene na podlagi pogojev za upravičenost, se presojajo z vidika specifičnih meril. Doseganje vsakega specifičnega merila se točkuje. Maksimalno število točk pri specifičnih merilih, ki jih lahko prejme posamezna operacija, znaša 100 točk. Spodnja meja, ki jo mora operacija doseči za sofinanciranje znaša 60 točk. Ocenjevalna komisija lahko v primeru nejasnosti vloge pozove prijavitelja, da v osmih dneh, predloži dodatna pojasnila ali dokazila v zvezi s predlagano operacijo. Če prijavitelj pojasnil in dokazil ne posreduje, Ocenjevalna komisija presodi vlogo glede na podatke, s katerimi razpolaga.
* Ocenjevalna komisija izdela poročilo o rezultatih ocenjevanja, obrazložitev ocen in predlog operacij za sofinanciranje. To poročilo pripravi in posreduje vodilnemu partnerju, najkasneje v osmih delovnih dneh od zaključka ocenjevanja vlog.
* **Upravni odbor LAS odloča o potrditvi oz. zavrnitvi posamezne operacije. Upravni odbor LAS** na podlagi poročila Ocenjevalne komisije za vsako operacijo odloči ali se bo sofinancirala.
* Vodilni partner na podlagi odločitve Upravnega odbora najpozneje v roku osmih delovnih dneh, s sklepom obvesti prijavitelje glede izbire oz. ne izbire operacij. Sklep je informativnega značaja, ne pomeni še dejanske dodelitve sredstev. V obvestilu/sklepu se smiselno uporablja določbe zakona, ki ureja splošni upravni postopek (obvestilo ima uvod, izrek, obrazložitev in pravni pouk).
* Zoper sklep je v roku 15 dneh od prejema dovoljen ugovor na Skupščino LAS. Predmet ugovora ne morejo biti postavljeni pogoji in temeljna merila za ocenjevanje. O ugovoru odloča Skupščina LAS, v 30 delovnih dneh od prejema ugovora. Odločitev je dokončna.
* Ko je odločitev o izboru posamezne operacije za sofinanciranje dokončna, se jo pošlje v obravnavo in potrditev pristojnemu organu. LAS izbrane operacije za sofinanciranje predloži v potrditev **Ministrstvu za gospodarski razvoj in tehnologijo**, ki o odločitvi obvesti LAS.
* Če je upravičencu odobrena operacija za sofinanciranje iz ESRR sklene upravičenec pogodbo o sofinanciranju z Ministrstvom za gospodarski razvoj in tehnologijo.

LAS pri določanju rokov za dopolnitev vloge in pri odločitvi o vlogi smiselno upošteva določbe zakona, ki ureja splošni upravi postopek.

1. **RAZPISNA DOKUMENTACIJA IN DODATNE INFORMACIJE**

Razpisna dokumentacija vsebuje:

* javni poziv,
* navodila za pripravo vloge,
* vlogo za prijavo operacije,
* seznam prilog, ki jih javni poziv zahteva glede na tip operacije,
* vzorec pogodbe o sodelovanju med upravičencem (nosilcem operacije) in partnerjem,
* vzorec pogodbe o sofinanciranju operacije z MGRT,
* vzorec pogodbe o sodelovanju pri izvedbi operacije v okviru strategije lokalnega razvoja med LAS in upravičenci,
* opremo ovojnice.

Spremljajoča dokumentacija razpisne dokumentacije:

* Pravilnik o postopku izvedbe javnih pozivov pri LAS Po poteh dediščine od Turjaka do Kolpe,
* Navodila organa upravljanja o upravičenih stroških za sredstva evropske kohezijske politike v programskem obdobju 2014-2020 (november 2019),
* Navodila upravičencem pri izvajanju lokalnega razvoja, ki ga vodi skupnost v programskem obdobju 2014-2020, po podukrepih: 19.2 Podpora za izvajanje operacij v okviru strategije lokalnega razvoja, ki ga vodi skupnost in 19.3 Priprava in izvajanje dejavnosti sodelovanja lokalne akcijske skupine (maj 2018),
* Navodila organa upravljanja na področju komuniciranja vsebin kohezijske politike v programskem obdobju 2014–2020 (marec 2018),
* Seznam mestnih naselij mestnih občin, priloga 1 Uredbe CLLD,
* Strategija lokalnega razvoja LAS Po poteh dediščine od Turjaka do Kolpe.

Vloga za prijavo operacije na javni poziv mora vsebovati:

* Izpolnjeno Vlogo za prijavo operacije (vloga mora biti oddana v tiskanem izvodu in v elektronski obliki);
* Izdelan stroškovnik operacije (excel tabela);
* Izpolnjene in original podpisane izjave, ki se nahajajo v prilogi vloge, da upravičenci za aktivnosti operacije še niso prejeli in ne bodo prejeli drugih sredstev iz državnega proračuna Republike Slovenije ali sredstva Evropske Unije; o zagotavljanju lastnih finančnih in človeških virih, izjava o pomočeh »de minimis«; izjavo glede izpolnjevanja splošnih pogojev Uredbe CLLD; izjavo o seznanitvi z vsebino in pogoji javnega poziva; izjavo glede zavezanosti v skladu z zakonom, ki ureja javno naročanje;
* Potrebne priloge: obvezne priloge, ki izhajajo iz predpisov Evropske unije ali nacionalne zakonodaje glede na tip operacije, upravna dovoljenja, overjena soglasja, pogodbe lastnikov zemljišč, dokazila o predračunski vrednosti stroškov, potrdilo pristojnega davčnega urada o poravnanih davkih in prispevkih;
* Izpolnjeno konzorcijsko pogodbo o izvedbi operacije med nosilcem operacije (prijaviteljem) in partnerjem.

Razpisna dokumentacija je dosegljiva na spletni strani <http://las-ppd.si/category/javni-pozivi/>.

Dodatne informacije o javnem pozivu LAS daje vodilni partner LAS, in sicer:

* po telefonu: **01/620 84 70, vsak delovnik med ponedeljkom in petkom med 9. in 11. uro ter med 12. in 15. uro,**
* po elektronski pošti: **info@las-ppd.si**
* osebno po predhodnem dogovoru.

Kontaktne osebe so: Primož Pahor in Nina Sterle.

Vodilni partner objavi odgovore na prejeta pisna vprašanja na spletni strani LAS. Zadnja vprašanja bodo možna do **12. 5. 2020.**

1. **PRAVICE LAS**

LAS si pridržuje pravico, da:

* ne razdeli kvote vseh razpisanih sredstev iz 6. javnega poziva za izbor operacij za uresničevanje ciljev Strategije lokalnega razvoja LAS Po poteh dediščine od Turjaka do Kolpe na problemskem območju, ki se bodo financirale iz sredstev Evropskega sklada za regionalni razvoj
* v kolikor podatki o vlagateljih in partnerjih niso dosegljivi v javnih evidencah, od prijaviteljev/partnerjev zahteva dodatna dokazila kot so: dokazila o registraciji, statut …

1. Za opredelitev MSP in določitev velikosti podjetja se upošteva določila iz Priloge I Uredbe Komisije 651/2014/EU. Za povezane družbe se štejejo tudi podjetja, ki so povezana prek lastniških deležev fizičnih oseb z upoštevanjem določil Priloge I Uredba Komisije 651/2014/EU. [↑](#footnote-ref-1)